
Es cita per primera vegada a les Illes Balears Ocinebrina hispidula (Pallary, 1904) 
(Mollusca Gastropoda: Muricidae). La presència a les Illes Balears amplia notablement 
la seva àrea de distribució essent la primera cita ibero-balear. 

Paraules clau: Ocinebrina hispidula, Gastropoda, Muricidae, mar Balear. 


FIRST RECORD OF Ocinebrina hispidula (PALLARY, 1904) (MOLLUSCA: GAS- 
TROPODA: MURICIDAE) TO IBERO-BALEARIC SEA. Ocinebrina hispidula 
(Pallary, 1904) (Mollusca Gastropoda: Muricidae) is a first record to Balearic Islands. 
The presence in the Balearic Islands wide notably his distribution being the first record 
to Iberian-Balearic area. 

Introducció 


El gènere Ocinebrina Jouseaume, 1880 
agrupa un grup d'espècies de taxonomia comple- 


xa i això. ho demostra l'existència de múltiples . 


sinònims (Sabelli et al., 1990). Poppe i Goto 
(1991) només indiquen dues espècies per a la 
fauna europea: O. edvardsii i O. aciculata. 
Sabelli et al. (1990) també considerava O. hybri- 
da per al llistat d'espècies de la Mediterrània. 
Houart (1994) recupera dues espècies considera- 
des sinònimes Ocinebrina perfecta (Monterosato 
in Settepassi, 1977) i Ocinebrina personata 


(Monterosato in Settepassi, 1977) conegudes de 
la zona més interior de la mar Adriàtica. Dintre 
del gènere a Lanzarote (Illes Canàries) Houart 
(2000) descriu una nova espècie, O. leukos, con- 
fosa fins aleshores amb O. nicolai. Poppe 
(http://www.conchology.uunethost.be/) conside- 
ra totes aquestes esmentades i tot un seguit més, 
fins a un total d'unes 30 espècies, dintre del 
gènere Ocenebra, totes elles presents a la 
Mediterrània. 

Recentment, Houart (2001) revisa les 
espècies d'aquest gènere i recupera antigues 
sinonímies. Així, Sabelli et al. (1990) considera- 

ven sinònimes d'O. edmardsi: O. nicolai Mon- 
terosato, 1884, O. helleri (Brusina, 1865) (— O. 
perfecta), O. ingloria (Crosse, 1865) (= O. per- 
sonata) 1 O. hispidula (Pallary, 1904) totes elles 
acceptades per Houart (2001). 

Ocinebrina edwardsii i O. aciculata són 
espècies d'àmplia distribució, en canvi les altres 
espècies o bé són endèmiques o bé són conegu- 
des de molt poques localitats i en base a molt 
pocs espècimens. 


El gènere Ocinebrina a les Balears 


El gènere Ocinebrina es trobava represen- 
tat a les Balears per dues espècies segures i són 
conegudes des d'antic: Ocinebrina aciculata i O. 
edwardsii. La primera citada per de Buen (1916) 
i les dues espècies per Hidalgo (1917). A més a 
més, de les Balears, han estat citades en base a 
material recol-lectat per Altimira (1972), Gasull i 
Cuerda (1974), Nordsieck (1982), Ballesteros et 
al. (1987), Pons-Moyà et al. (1998) i Houart 
(2001). La Taula 1 indica les dades conegudes 
per a cada una de les Illes Balears. Aquestes dues 
espècies són les més comunes a la Mediterrània. 
D'acord amb la nova situació taxonòmica propo- 
sada per Houart (2001) caldria confirmar la 
presència d'una tercera espècie coneguda de la 
fauna balear, O. helleri, citada per Hidalgo 
(1917). 

La troballa d'un exemplar del gènere 
Ocinebrina amb una morfologia clarament sepa- 
rable d'O. edwardsii, de closca més estreta 1 amb 
un canal sifonal més llarg comparat amb la llargà- 
ria total de la closca, així com la seva escultura 
permet separar-la d'altres espècies afins (com O. 
inordinata, coneguda només de Madeira i que pre- 
senta una marcada tuberculació) i assignar-la ini- 
cialment com a O. hispidula (Pallary, 1904). 

Ocinebrina aciculata i O. edwardsii són 
les espècies amb una distribució més àmplia de 
les Ocinebrina conegudes de la Mediterrània. La 
primera, O. aciculata, és coneguda de les costes 
atlàntiques des de la Gran Bretanya fins al 
Marroc, Canàries, Madeira i la Mediterrània. Té 
una altura de fins a 18 mm i un diàmetre de fins 
a 9 mm. Ha estat trobada des de la zona interma- 


real fins als 105 m de profunditat (obs. pers.). La 
segona, O. edwardsii, pot arribar fins als 20 mm 
d'altura encara que la mitjana es situa sobre els 
10 mm. Viu a les costes atlàntiques de França, 
Portugal 1 Espanya i Canàries, essent molt comu- 
na a la Mediterrània, és molt més litoral que O. 
aciculata, vivint a poca profunditat a aigües cal- 
mes amb algues fotòfiles. 

Ambdúes han estat citades del Pleistocè de 
les Balears (Cuerda, 1987). 


Material 


L'exemplar fou trobat entre material orgà- 
nic en descomposició localitzat entre unes portes 
metàl-liques de xarxes de bou recuperades des- 
prés d'un parell d'anys de trobar-se submergides 
a una fondària d'entre 40-60 m a la badia de 
Palma. Les portes estaven colonitzades per nom- 
brosos exemplars de Crassodoma multistriata i 
d'alguns exemplars d'Arca tetragona. 

L'exemplar està dipositat en la col-lecció 
malacògica del Museu de la Naturalesa de les 
Illes Balears -MNIB- de Palma de Mallorca. 


Descripció 


Conxa esbelta amb una longitud de 17,5 
mm. Protoconxa de 1,25 voltes amb la superfície 
lleugerament granulada. Teleconxa amb cinc vol- 
tes, escultura composta per vuit costelles reco- 
rregudes per cordons espirals, essent els perifè- 
rics els que formen dos destacats tubercles. Els 
altres cordons de menor importància estan pre- 
sents en un nombre clarament inferior a l'obser- 
vat en O. edwardsii. L'obetura és oval allargada 
amb l'interior marronós, el labre compte amb 
cinc dèbils denticles en la seva cara interna, la 
variça terminal posseeix els denticles lleugera- 
ment espinosos. El canal sifonal és llarg si es 
comparar amb les altres espècies del gènere i es 
troba segellat, característica del gènere 
Ocinebrina. La closca és de coloració blanca- 
groguenca. 

Les característiques morfològiques de 
l'espècimen coincideix amb les de la descripció i 

Fig. 1. Ocinebrina aciculata (Lamarck, 1822). Escala 2 cm. Badia de Palma (Mallorca) -40 m. 
Fig. I. Ocinebrina aciculata (Lamarck, 1822). Bar scale 2 cm. Bay of Palma (Mallorca) -40 depth. 





Fig. 2. Ocinebrina edwarsii (Payraudeau, 1826). Escala 2 cm. Tanatocenosi a Cala Gamba (Palma de Mallorca). 
Fig. 2. Ocinebrina edwarsii (Pavraudeau, 1826). Bar scale 2 cm. Tanatocenosi from Cala Gamba (Palma de Mallorca). 





Fig. 3. Ocinebrina hispidula (Pallary, 1904). Escala 2 cm. Badia de Palma (Mallorca) -40/60 m. 
Fig. 3. Ocinebrina hispidula (Pallary, 1904). Bar scale 2 cm. Bay of Palma (Mallorca) -40/60 m depth. 

els exemplars assenyalats per Houart (2001) a 
excepció del major desenvolupament d'uns 
segons tubercles. 

Alguns autors (p.e. Settepassi, 1977) han 
situat a aquesta espècie dins del gènere 
Muricopsis. No obstant, la presència d'un canal 
sifonal segellat separa ambdós gèneres (Houart, 
2001). 


Distribució 


Ocinebrina hispidula és coneguda de molt 
poques localitats: illa de Kerkennha, Djerba, 
Gabes i Sfax a Tunis i Macronisos i Aya Napa a 
Xipre (Houart, 2001). D'aquests exemplars no 
figura la profunditat en que foren capturades. La 
presència a les Illes Balears amplia notablement 
la seva àrea de distribució essent la primera cita 
ibero-balear. 


Agraiments 
Volem agrair l'ajuda d'en Pere Bover a 


l'hora de realitzar les distintes fotografies 
d'Ocinebrina de les Balears. 


Ocinebrina aciculata (Lamarck, 1822) 
Ocinebrina edwardsii (Payraudeau, 1826) 
Ocinebrina hybrida (Aradas & Benoit, 1876) 


Ocinebrina helleri (Brusina, 1865) 


Ocinebrina ingloria (Crosse, 1865) 
Ocinebrina hispidula (Pallary, 1904) 


Ocinebrina nicolai (Monterosato, 1884) 

Distribució 
Ma, Me, El, Ca 
Ma, Me, El, Fo 
Centre Mediterrània (Sicília, Malta) 
Nord de la mar Adriàtica (Venècia) 
Nord de la mar Adriàtica (Venècia) 
Tunísia, Xipre, Balears (Mallorca) 


Mediterrània occidental 


Taula 1. Espècies del gènere Ocinebrina presents a la Mediterrània (Houart, 2001), (*) indica la seva presència a 
les Illes Balears. (M) Mallorca, (Me) Menorca, (E) Eivissa , (F) Formentera i (C) Cabrera. (+) Cita dubtosa 


d'Hidalgo (1917). 


Table I. Species of Ocinebrina genus known from the Mediterranean Sea (Houart, 2001). (*) Presence in the 
Balearic Islands. (M) Mallorca, (Me) Menorca, (E) Eivissa, (F), Formentera, and (C) Cabrera. (+) Doubtful record 


by Hidalgo (1917). 

